**SPRENDIMAS**

**DĖL PRITARIMO VIEŠOSIOS ĮSTAIGOS JUODUPĖS KOMUNALINIO ŪKIO 2019 METŲ VEIKLOS ATASKAITAI**

2020 m. balandžio 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2019 m. kovo 29 d. sprendimu Nr. TS-43 ,,Dėl Rokiškio rajono savivaldybės tarybos veiklos reglamento patvirtinimo“ patvirtinto Rokiškio rajono savivaldybės tarybos veiklos reglamento 273 ir 276 punktais, Rokiškio rajono savivaldybės taryba

n u s p r e n d ž i a:

1. Pritarti viešosios įstaigos Juodupės komunalinio ūkio 2019 metų veiklos ataskaitai (pridedama).
2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

PRITARTA

Rokiškio rajono savivaldybės tarybos

2020 m. balandžio 24 d. sprendimu Nr. TS-

**VIEŠOSIOS ĮSTAIGOS JUODUPĖS KOMUNALINIO ŪKIO**

**2019 METŲ VEIKLOS ATASKAITA**

**I. BENDRI DUOMENYS**

Viešoji įstaiga Juodupės komunalinis ūkis:

registracijos data – 2002 m. spalio 24 d.;

registracijos Nr. VŠ2002-1;

adresas: Pergalės g. 8A, Juodupės mstl., Rokiškio r., LT-42466;

įmonės kodas 173739274.

Dalininko įnašai:

ataskaitinio laikotarpio pradžioje – 924 316 Eur;

ataskaitinio laikotarpio pabaigoje – 924 316 Eur;

Įstaigos dalininkai: Rokiškio rajono savivaldybė, dalininko dalis – 100 proc.

Valdymo organai:

Visuotinis dalininkų susirinkimas. Savininko raštiški sprendimai prilyginami visuotinio dalininkų susirinkimo sprendimams.

Įstaigos direktorius – vienasmenis valdymo organas.

Įstaigos stebėtojų taryba – patariamasis organas.

**II. DARBUOTOJAI IR DARBO APMOKĖJIMAS**

Duomenys apie darbuotojų sudėtį ir vidutinį mėnesio darbo užmokestį (bruto) pateikti 1 lentelėje.

 1 lentelė

|  |  |  |
| --- | --- | --- |
|  | Darbuotojų skaičius  | Vidutinis mėnesio darbo užmokestis, Eur |
| Vadovai | 3 | 1635 |
| Administracija, specialistai | 4 | 965 |
| Katilinės operatoriai, remonto darbininkai | 14 | 923 |
| Iš viso | 21 | 1035 |

2019 metais priimti 2 darbuotojai, atleisti 3 darbuotojai, dar su dviem darbuotojais buvo sudarytos terminuotos darbo sutartys sergantiems darbuotojams pavaduoti. Ataskaitiniu laikotarpiu darbuotojų skaičius sumažėjo vienu darbuotoju: laikotarpio pradžioje buvo 22 darbuotojai, laikotarpio pabaigoje – 21 darbuotojas. Atsižvelgiant į tendenciją atsiskaitymus už paslaugas perkelti į elektroninę erdvę, optimizuotas įstaigos kasos darbo laikas: kasa nedirba pirmąją mėnesio dekadą, sutrumpintos kasos darbo valandos. Tai leido kasininko darbą sujungti su direktoriaus padėjėjo pareigomis.

**III. TURTAS**

Ilgalaikis turtas, tūkst. Eur:

pastatai ir statiniai 1107;

transporto priemonės 4,4;

kita įranga, prietaisai, įrankiai, įrenginiai 273;

kitas materialus turtas 5;

iš viso ilgalaikis turtas: 1389.

Trumpalaikis turtas, tūkst. Eur:

 atsargos 15;

 pirkėjų skolos 273;

 piniginės lėšos 46;

iš viso trumpalaikis turtas: 334.

Visas turtas: 1723 tūkst. Eur

Informacija apie įsigytą, nurašytą turtą, tūkst. Eur:

2020 metais buvo pirkta turto, Eur:

 kopijavimo aparatas 0,3;

 kompiuteris 1,2;

 lengvasis automobilis 3,8;

 kondicionavimo sistema 3,6.

2019 metais nurašytas turtas, Eur:

lengvasis automobilis 0,0.

**IV. ŪKINĖ VEIKLA, FINANSINIAI VEIKLOS RODIKLIAI**

Pagrindinė veikla: šilumos ir karšto vandens gamyba. Pokyčiai, palyginti su 2018 metais, nežymūs: pajamos augo 1,6%, sąnaudos didėjo 1,2%. Tačiau šilumos pardavimai daugiausia dėl klimato kaitos mažėjo 7,8%, bet nuo 2019-03-01 taikoma nauja šilumos kaina subalansavo pajamų apimtis.

 Šildymo ir karšto vandens kaina (be PVM), patvirtinta 2019-02-20:

 8,8 ct/kWh šildymui, taikoma nuo 2019-03-01;

 4,49 Eur/m³ vandens pašildymui, taikoma nuo 2019-03-01.

Finansiniai veiklos rodikliai pateikiami lentelėje:

 tūkst. Eur

|  |  |  |  |  |
| --- | --- | --- | --- | --- |
| Pagrindiniai rodikliai | Namų eksploatacija, transportas | Šilumos ūkis | Kita veikla | Iš viso |
| Pajamos  | 46,9 | 406,6 | 19 | 472,5 |
| Sąnaudos iš viso: | 55,5 | 400,8 | 16,2 | 472,5 |
| Iš jų darbo užmokestis | 41,4 | 231,8 |  | 273,2 |
| socialinis draudimas | 0,8 | 4,5 |  | 5,3 |
| ilgalaikio turto nusidėvėjimas | 0,9 | 46,3 |  | 47,2 |
| medžiagos, atsarginės dalys | 5,0 | 7,0 |  | 12,0 |
| kuras | 2,0 | 72,2 |  | 74,2 |
| elektra |  | 22,1 | 6,0 | 28,1 |
| vanduo |  | 0,5 | 9,3 | 9,8 |
| palūkanos |  | - |  | - |
| mokesčiai |  | 1,9 |  | 1,9 |
| kitos sąnaudos | 5,4 | 14,5 | 0,9 | 20,8 |
| Veiklos rezultatas | -8,6 | 5,8 | 2,8 | 0,0 |

Priskaičiuoti ir sumokėti mokesčiai:

 tūkst. Eur

|  |  |  |  |  |  |  |  |
| --- | --- | --- | --- | --- | --- | --- | --- |
|  | Gyvento-jų pajamų mokesčio | Pridėti-nės vertės mokesčio | Taršos mokes-tis | Nekilnojamojo turto mokesčio | Sociali-nio draudimo mokesčio | Kitų mokes-čių | Iš viso viso |
| Priskaičiuota | 42,4 | 26,1 | 1,7 | 0,3 | 62,9 | - | 33,4 |
| Sumokėta | 42,4 | 26,1 | 1,7 | 0,3 | 62,9 | - | 33,4 |

Informacija apie debitorinį ir kreditorinį įsiskolinimą (tūkst. Eur):

debitorinis įsiskolinimas 2019-12-31 iš viso 273,1;

 iš to skaičiaus: gyventojai – 180,9;

 Rokiškio r. savivaldybė – 49,9;

 Juodupės vaikų darželis – 5,5.

Kreditorinis įsiskolinimas 2019-12-31 iš viso 28,4;

 iš to skaičiaus: AB „Rėkyva“ – 8,5;

 UAB „Ignitis“ – 2,2;

 AB ,,Energijos skirstymo operatorius“ – 1,8.

 Atostogų rezervas – 10,0.

**V. VEIKLOS PLANAI IR PROGNOZĖS**

Direktorius Rimantas Kirstukas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO VIEŠOSIOS ĮSTAIGOS JUODUPĖS KOMUNALINIO ŪKIO 2019 METŲ VEIKLOS ATASKAITAI“**

**AIŠKINAMASIS RAŠTAS**

2020-04-10

Rokiškis

**Parengto sprendimo projekto tikslai ir uždaviniai.**

Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai pritarti bendrovės veiklos ataskaita.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas ir Rokiškio rajono savivaldybės tarybos veiklos reglamentas.

 **Sprendimo projekto esmė.**

 Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2019 m. kovo 29 d. sprendimu Nr. TS-43 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama tarybai viešosios įstaigos Juodupės komunalinio ūkio, kurios savininkė yra Rokiškio rajono savivaldybė, 2019 metų veiklos ataskaita Ataskaitoje pateikti duomenys apie viešąją įstaigą, darbuotojus, jų darbo apmokėjimą, turtą, įstaigos ūkinę veiklą, finansinius rodiklius.

 **Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų.

**neigiamos** – nebus.

**Sprendimo nauda Rokiškio rajono gyventojams.**

 Įstaigos ataskaita yra vieša, ir Rokiškio rajono savivaldybės gyventojai gali išsamiai susipažinti su bendrovės veikla, teikiamomis paslaugomis, gali teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas**.

 Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė